इंटरनेट ब्राउजर सर्विस प्रोवाइडर ओपेरा ने अमेरिका की संगीत और मनोरंजन कंपनी स्टारमेकर के विकास में तेजी लाने और दोनों बिजनेसों के लिए साझा अवसरों का पता लगाने के लिए तीन करोड़ डॉलर के निवेश की घोषणा की है। कंपनी ने एक बयान में कहा कि इस सौदे के तहत ओपेरा ने स्टारमेकर में 19.35 फीसदी की हिस्सेदारी खरीदी है, साथ ही ओपेरा ने साल 2020 तक 51 फीसदी तक हिस्सेदारी बढ़ाने का विकल्प भी सौदे में रखा है।